b'\n_START_ARTICLE_\nSneg (kulinarika)\n_START_PARAGRAPH_\nSneg se v kulinariki imenuje stepeni jaj\xc4\x8dni beljak._NEWLINE_Beljak je sestavljen iz 90\xc2\xa0% vode in 10\xc2\xa0% beljakovin, te pa pri stepanju tvorijo gosto peno. Pri postopku stepanja v beljak vna\xc5\xa1amo zrak, kar denaturalizira beljakovine, ki koagulirajo in se razporedijo okoli zraka ter ga tako zadr\xc5\xbeijo. V primeru pretiranega stepanja lahko povzro\xc4\x8dimo popolno denaturalizacijo beljakovin, ki se sesedejo in izpustijo zrak ter se sprimejo v ve\xc4\x8dje kepe. V tem primeru moramo maso zavre\xc4\x8di in za\xc4\x8deti od za\xc4\x8detka._NEWLINE_Pri stepanju beljakov v sneg v bakreni posodi pa v beljak prodrejo bakrovi ioni, ki se ve\xc5\xbeejo z eno izmed beljakovin v beljaku. Ta se pove\xc5\xbee z ioni bakra in ustvari rumenkast peno, ki je veliko bolj obstojna in jo je te\xc5\xbeje razbiti. Zato veliko kuharjev priporo\xc4\x8da stepanje snega v bakrenih posodah, \xc4\x8deprav je znano, da je bakrov oksid, ki ob tem nastaja, strupen. Kljub temu je ve\xc4\x8dina kemikov mnenja, da je koli\xc4\x8dina bakrovih ionov premajhna, da bi bila nevarna \xc4\x8dloveku._NEWLINE_Pri uporabi steklenih ali posod iz nerjave\xc4\x8dega jekla mnogi kuharji za ve\xc4\x8djo obstojnost snega v beljake dodajo kan\xc4\x8dek sladke smetane, ki naj bi tudi pomagala pri obstojnosti snega.'